Ој, за гором
Јован Илић 

Ој, за гором...

Ој за гором, за зеленом, 
Гдје се мрки орли вију, 
Гдје се јеле поносите 
За облаке тамне крију: 
     Тамо, тамо, б'јела вило, 
     Там' је мени живјет мило!
 
Гдје једнакост братска влада, 
Откад свијет овај поста, 
Гдје природе, мајке миле, 
Самотворан пр'јесто оста: 
     Тамо, тамо, б'јела вило, 
     Там' је мени живјет мило!
 
Гдје слобода вјечносјајна 
Поносито главу диже, 
Загоркиња гдјено млада 
Пјевајући в'јенце ниже: 
     Тамо, тамо, б'јела вило 
     Там' је мени живј'ет мило!
 
Нашто мени ланци тешки 
Сјајним златом окићени? 
Волим вољан простак бити 
Него власник заробљени! 
     Гдје слобода шири крило, 
     Мен' је само живјет мило!

Ој понес' ме, вило б'јела, 
Там' у оне дивне дворе, 
За горицом, за зеленом, 
Срце моје давно горе! 
     Там' гдје орб гн'јездо вије, 
     Живјет ми је најмилије! —

Напомене 

 Ова песма издата у: Пјесме 1854; 77 рукопис ; С. К. Задруга нњ. 17.

Извори 

 Јован Илић: Целокупна дела, страна 82 - 83 , Библиотека српских писаца, Народна просвета.

Јован Илић